
Ljudi često postavljaju pitanja koja nemaju veze sa stvarnošću. Da li su za to grješni?


* 
* 
* 
* 
* 
* 
* 

 

Da li je grijeh postavljati bespotrebna pitanja?
================================================

 

Treba postavljati ona pitanja koja su usko vezana za stvarnost muslimana, daleko od apsurda i kojekakvih pretpostavki. Mnogi islamski učenjaci zabranjivali su postavljanje pitanja o stvarima koje se nisu desile. (Vidjeti: *El-Itisam*, 1/178, i *Fethul-Bari*, 13/263.)  

Muaz b. Džebel govorio je: “Ne požurujte nesreće prije nego se dogode; ako budete tako činili, razjedinit ćete se.” (Bejheki, u djelu *El-Medhal*, 1/265, i Hatib, u djelu *El-Fekihu vel-mutefekkih*, 2/23. Ibn Hadžer tvrdi da je predanje dobro. Vidjeti: *El-Metalibul-alija*, 7/627.)  

Kada bi neko upitao Zejda b. Sabita u vezi s nekom stvari, on bi priupitao: “Da li se to desilo?” Ako kažu da nije, rekao bi: “Pustite neka se desi.” (Ibn Betta, u djelu *El-Ibana*, 1/119, Hatib, u djelu *El-Fekihu vel-mutefekkih*, 2/13, i Ibn Abdulberr, u djelu *El-Džamia*, 2/1068, sa ispravnim lancem prenosilaca.)  

Kada je Ubejj b. Ka‘b pitan za neku stvar koja se nije dogodila, rekao je: “Sačekaj da se desi, tada ćemo zajedno tražiti odgovor i izjasniti se o pitanju.” (Ibn Sa‘d, 3/500, Hatib, u djelu *El-Fekihu vel-mutefekkih*, 2/14, *Sijeru ealamin-nubela*, 1/398-399.)  

Iz toga se izuzimaju pitanja koja se nisu desila, ali postoji relativna mogućnost da se dese, a Allah najbolje zna.  

Odgovorio: Dr. Safet Kuduzović


